**ŠIAULIŲ MIESTO SAVIVALDYBĖS ADMINISTRACIJOS SPORTO SKYRIAUS IR ŠIAULIŲ NEĮGALIŲJŲ SPORTO ORGANIZACIJŲ ATSTOVŲ PASITARIMO PROTOKOLAS**

2022 m. gegužės 23 d. Nr. VKK-5

Šiauliai

Posėdis įvyko 2022 m. gegužės 12 d. 12.00 – 13.00 val.

Posėdžio pirmininkas – Gintaras Jasiūnas.

Posėdžio sekretorius – Indrė Bubelytė.

Dalyvavo: Tolvydas Skalikas – Šiaulių lengvosios atletikos ir sveikatingumo centro direktorius, Remigijus Bagdonas – Šiaulių miesto aklųjų ir silpnaregių sporto klubo „Perkūnas“ prezidentas, Andrius Skuja – Šiaulių neįgaliųjų sporto klubo „Šiaulietis“ prezidentas, Mindaugas Bernotas – Šiaulių neįgaliųjų sporto klubo „Entuziastas“ atstovas.

Nedalyvavo: Šiaulių neįgaliųjų sporto klubo „Aidas“ atstovai.

DARBOTVARKĖ:

1. Dėl Šiaulių miesto savivaldybės sporto tarybos naujo nario rinkimo.

SVARSTYTA. Šiaulių miesto savivaldybės sporto tarybos nario rinkimo klausimas.

Pranešėjas Gintaras Jasiūnas informavo, kad 2022 metų kovo 30 d. buvo gautas Šiaulių miesto savivaldybės sporto tarybos (toliau – Sporto tarybos) nario, atstovaujančio neįgaliųjų sportą, Deimanto Jusio prašymas dėl jo atleidimo iš Sporto tarybos nario pareigų. Gintaras Jasiūnas pristatė esamą Sporto tarybos sudėtį, jos reglamentą. Pranešėjas, atsižvelgdamas į Sporto tarybos 2015 metų gruodžio 7 d. posėdžio protokolu Nr. VT-63 patvirtintą Sporto tarybos darbo reglamento 26 punktą, pakvietė posėdžio narius siūlyti kandidatą, kuris būtų neįgaliųjų sporto atstovas ir jo kandidatūra būtų teikiama Savivaldybės tarybai svarstyti liepos mėnesio posėdžio metu.

Vyksta diskusija.

Visi vienbalsiai nutarė į Šiaulių miesto savivaldybės sporto tarybą paskirti Remigijų Bagdoną, Šiaulių miesto aklųjų ir silpnaregių sporto klubo „Perkūnas“ prezidentą.

NUTARTA. Į Šiaulių miesto savivaldybės sporto tarybą paskirti Remigijų Bagdoną.

Posėdžio pirmininkas Gintaras Jasiūnas

Posėdžio sekretorė Indrė Bubelytė